Fyzikálna veličina

Fyzikálna veličina je pojem kvantitatívne vystihujúci vlastnosť alebo stav fyzikálneho objektu (hmotného objektu alebo sústavy hmotných objektov) alebo fyzikálneho javu. Bežný pojem (napr. pojem rýchlosť) sa stáva fyzikálnou veličinou, keď sa zavedie príslušný predpis na meranie (čiže predpis na priradenie číselnej hodnoty).; FILIT

Fyzikálna veličina je produktom fyzikálneho skúmania. Z filozofického hľadiska je fyzikálna veličina významový útvar, ktorý je výsledkom poznania kvalitatívnej a kvantitatívnej stránky fyzikálneho objektu alebo javu.

Každej fyzikálnej veličine sa priraďuje značka (symbol), ktorá sa všeobecne označuje písmenom. Napríklad fyzikálna veličina sila má symbol F.

Každej fyzikálnej veličine je priradená merná jednotka. Napríklad hertz je fyzikálna merná jednotka veličiny, ktorá je výsledkom poznania kmitočtu (frekvencie) a má priradenú značku Hz, newton je fyzikálna merná jednotka veličiny, ktorá je výsledkom poznania sily a priraďujeme jej značku N.

Fyzikálna veličina je nematematická veličina.

 Delenie 
 Delenie 1 
 veličina množstva (veličina kvantity, extenzívna, extenzitná) – napr. hmotnosť, dĺžka, teplo...; sú aditívne
 stavová veličina (veličina kvality, intenzívna, intenzitná) – napr. teplota, tlak...; nie sú aditívne
 protenzívna veličina (plynie trvalo a nedá sa spätne reprodukovať) – čas a odvodené veličiny

 Delenie 2 (podľa počtu údajov potrebných na úplné určenie hodnoty) 
 skalár (má veľkosť) – napr. hmotnosť, teplota
 vektor (má veľkosť a smer) – napr. sila, rýchlosť
 tenzor (má veľkosť a viacero význačných smerov) – napr. moment zotrvačnosti, mechanické napätie

 Zoznam fyzikálnych veličín 
Zoznam nie je úplný, pre niektoré veličiny môže existovať viacero vzorcov, ako ich spočítať.
+Fyzikálna veličinaZákladná jednotkaOznačenie jednotkySkupinaVzorec pre výpočet/určený vzťahdĺžkametermskalár —hmotnosťkilogramkgskalár —čassekundasskalár —termodynamická teplotakelvinKskalár —látkové množstvomólmolskalárelektrický prúdampérAskalársvietivosťkandelaCduholradiánrad —priestorový uholsteradiánsterad —uhlový stupeň stupeň, minúta, sekunda° —frekvenciahertzHzskalár silanewtonNvektor hustotakilogram na kubický meterskalártlak, mechanické napätiepascalPadynamická viskozitapascal sekunda —práca, energia, teplojouleJskalár —výkonwattWskalárelektrická kapacitafaradFskalár —elektrický nábojcoulombCskalár —tepelná kapacitajoule na kubický meterskalárelektrické napätievoltV —elektrický odporohmskalár —elektrická vodivosťsiemensSindukčnosťhenryHmagnetická indukciateslaT —magnetický indukčný tokweberWb —intenzita osvetlenialuxlx —intenzita magnetického poľaampér na metervektor —ionizujúce žiareniegrayGy —aktivitabecquerelBq —uhlová rýchlosťradián za sekundu —moment silynewton meter —svetelný toklúmenlm —permitivitafarad na meterskalár permeabilitahenry na meterskalárintenzita zvukubelB —

 Jednotka fyzikálnej veličiny 
Jednotka fyzikálnej veličiny je stanovená hodnota fyzikálnej veličiny určitého druhu, ktorá je základom kvantitatívneho porovnávania, napr. meter, sekunda, ampér.

 Meranie fyzikálnej veličiny 
Kvantitatívne porovnávanie fyzikálnej veličiny nazývame meraním fyzikálnej veličiny. Výsledkom je číselná hodnota fyzikálnej veličiny. Udáva, koľkokrát je hodnota meranej veličiny väčšia ako je hodnota zvolenej jednotky fyzikálnej veličiny (napr. mm, m, km; s, hod.; W, MW) a má vypovedaciu schopnosť, len ak uvedieme aj použitú jednotku fyzikálnej veličiny, vzhľadom na ktorú sa porovnávanie uskutočnilo. 

 Referencie 

 Externé odkazy 
 Encyklopedie fyziky

 Zdroj